**Milovan Minja Prelević** (28. februar 1970 — 1. avgust 2019) bio je crnogorski fudbalski trener i bivši igrač koji je trenutno prvi trener Omanskog prvoligaša Al-Oruba SC. Oženjen je i ima troje djece.

Fudbalsku karijeru započinje u FK Kom is Podgorice. Zatim igra u FK Crvena Stijena, FK Budućnost, OFK Beograd, OFK Obilić. Igrao je za pionirsku i omladinsku reprenzetaciju Crne Gore. Rano prestaje sa aktivnim igranjem fudbala i nakon toga se posvećuje trenerskom pozivu. Trenerski posao počinje u FK Budućnost. Radi još u OFK Petrovac, FK Kom, OFK Mladost, reprenzetaciji CG U-19 i Hajer FC. Trener je sa UEFA PRO licencom i jedan od predavača na trenrskoj školi FSCG.

Igračka karijera
----------------

Minja je veoma mlad počeo da igra fudbal, sa 8 godina u FK Kom. Ubrzo se istakao svojim talentom, brzinom i fudbalskom inteligencijom. Prošao je kroz sve mlađe selekcije reprezentacije Crne Gore noseći i kapitensku traku. Preporučen velikim brojem golova koje je postizao počinje da igra za mlađe selekcije FK Budućnost, najvećeg kluba u Crnoj Gori, sa kojim potpisuje i svoj prvi profesionalni ugovor. Međutim već sa 19 godina odlučuje se na prelazak u OFK Beograd. U Srbiji igra još i za FK Obilić. 
Sklopom različitih okolnosti Minja se odlučuje na prestanak igračke karijere već u 21. godini. Nakon toga pravi pauzu od fudbala ali mu se ipak vraća na poziv FK Budućnost u ulozi trenera mlađih selekcija.

Trenerska karijera
------------------

#### 2000-2009

2000. upisuje Višu trenersku školu u Nišu-Srbija i tada počinje da se bavi trenerskim poslom. Počinje u FK Budućnost gdje neko vrijeme volontira. Samostalno počinje da radi 2003. Već u prvoj godini osvaja svoj prvi trofej (kadetski Kup). U FK Budućnost ostaje do 2009. godine. Za to vrijeme je bio trener svih uzrasnih kategorija što mu je pomoglo da upozna metodologiju rada sa mladim igračima. Osvaja dva prvenstva i dva Kupa Crne Gore.
Za to vrijeme u Edukacionom centru u Sarajevu, Bosna i Hercegovina završava UEFA A i UEFA PRO licencu. Diplomirao je 2010. i u to vrijeme bio jedan od rijetkih Crnogorskih trenera sa zvanjem UEFA PRO trenera.

#### 2009-2010

U sezoni 2009-2010 radi u OFK Petrovac kao asistent a kasnije i šef stručnog štaba. Sa Minjom u stručnom štabu OFK Petrovac osvaja Kup CG i igra treće kolo Lige Evrope (2.kolo-OFK Petrovac-Anortozis 1-2, 3-1; 3.kolo-OFK Petrovac-Šturm 1-2, 0-5). Ovo je najveći uspjeh u istoriji OFK Petrovac.

#### 2010-2011

2010-2011 vodi FK Kom (B tim FK Budućnosti). Iz te selekcije pet igrača su postali prvotimci FK Budućnost.

#### 2012-2014

2012-2014 radi u OFK Mladost kao asistent i šef stručnog štaba. Te godine OFK Mladost igra Ligu Evrope i dolazi do trećeg kola (1.kolo, OFK Mladost - Videoton 1-0,1-2; 2.kolo OFK Mladost - Senica 2-2,1-0; 3.kolo OFK Mladost - Sevilja 1-6, 0-3). Ovo je najveći uspjeh u istoriji kluba.

#### 2015

Ovu godinu počinje na mjestu trenera reprezentacije Crne Gore U-19 ali već tokom ljeta dobija ponudu saudijskog Hajer-a. U Hajer FC obavlja ulogu pomoćnog trenera zaduženog, između ostalog, za fudbalsku analizu. 
U novembru 2015 Minja je preuzeo mjesto prvog trenera Al-Oruba SC, aktuelnog šampiona Omana.

Trenerski uspjesi
-----------------

* Treće kolo Lige Evrope FK Mladost (A-tim), kao asistent - 2012 – 2013
* Pobjednik Kup-a Crne Gore i treće kolo Lige Evrope - 2008 - 2009
* OFK Petrovac (A-tim), kao asistent

Titule u Prvenstvu i Kup-u Crne Gore sa mlađim kategorijama:

* FK Budućnost – Prvenstvo U19 - 2004 - 2005
* FK Budućnost – Prvenstvo U17 - 2005 - 2006
* FK Budućnost – Kup U15 - 2003 – 2004
* FK Budućnost – Kup U14 - 2007 – 2008

Edukacija
---------

* UEFA Pro Licence - januar 2010, FSBiH Sarajevo - BiH
* UEFA A-Licence - januar 2008, FSBiH Sarajevo - BiH
* Viša trenerska škola - januar 2002, Niš - Srbija